Document ID: 31994R3125

KOMISSION ASETUS (EY) N:o 3125/94,
annettu 20 päivänä joulukuuta 1994,
neuvoston asetusten (ETY) N:o 1766/92 ja (ETY) N:o 1418/76 soveltamista koskevista yksityiskohtaisista säännöistä vilja- ja riisialan tuotantotukien osalta annetun asetuksen (ETY) N:o 1722/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Norjan, Itävallan, Suomen ja Ruotsin liittymisasiakirjan(1) ja erityisesti sen 169 artiklan 2 kohdan,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(2), sellaisena kuin se on viimeksi muutettuna asetuksella (EY) N:o 1866/94(3), ja riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(4), sellaisena kuin se on viimeksi muutettuna asetuksella (EY) N:o 1869/94(5),
sekä katsoo, että
komission asetusta (ETY) N:o 1722/93(6), sellaisena kuin se on muutettuna asetuksella (EY) N:o 1586/94(7), jonka voimassaolo jatkuu 1 päivän tammikuuta 1995 jälkeen, on mukautettava tuotantotukien maksamisen mahdollistamiseksi ohra- ja kauratärkkelyksen osalta Suomessa ja Ruotsissa, ja
liittymissopimuksen(8) 2 artiklan 3 kohdan mukaisesti Euroopan yhteisöjen toimielimet voivat ennen liittymistä toteuttaa asiakirjan 169 artiklassa tarkoitetut toimenpiteet, jotka tulevat voimaan sopimuksen voimaantulopäivänä edellyttäen, että se tulee voimaan,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1722/93 seuraavasti:
1) Lisätään 1 artiklan 1 kohtaan alakohta seuraavasti:
"Suomen ja Ruotsin osalta tukea voidaan myöntää myös ohra- ja kauratärkkelyksen käytölle Suomessa 50 000 tonnin ja Ruotsissa 10 000 tonnin suuruisen vuotuisen kokonaismäärän rajoissa."
2) Muutetaan 3 artikla seuraavasti:
a) korvataan 2 ja 3 kohta seuraavasti:
"2 Tonnilta maissi-, vehnä-, peruna- tai riisitärkkelystä tai rikkoutuneista riisinjyvistä saatua tärkkelystä ilmaistava tuki lasketaan erityisesti seuraavien tekijöiden välisen erotuksen perusteella:
i) kyseisen kuukauden aikana voimassa oleva viljojen interventiohinta, jonka osalta on otettu huomioon maissin markkinahinnoissa todetut erot
ja
ii) maissin tuontimaksun laskemisessa käytettyjen cif-hintojen keskiarvo soveltamiskuukautta edeltävän kuukauden kahdeltakymmeneltäviideltä ensimmäiseltä päivältä, kerrottuna kertoimella 1,60.
3 Tonnilta ohra- ja kauratärkkelystä ilmaistava tuki lasketaan erityisesti seuraavien tekijöïden välisen erotuksen perusteella:
i) kyseisen kuukauden aikana voimassa oleva viljojen interventiohinta, jonka osalta on otettava huomioon ohran markkinahinnoissa todetut erot
ja
ii) ohran tuontimaksun laskemisessa käytettyjen cif-hintojen keskiarvo soveltamiskuukautta edeltävän kuukauden kahdeltakymmeneltäviideltä ensimmäiseltä päivältä kerrottuna kertoimella 2,7.
4 Jos maissin ja/tai vehnän ja/tai ohran markkinahinnat yhteisössä tai maailmanmarkkinoilla muuttuvat merkittävästi 1 kohdassa määritellyn ajanjakson aikana, 2 ja 3 kohdan mukaisesti laskettua tukea voidaan muuttaa näiden muutosten huomioon ottamiseksi."
b) artiklan 4, 5 ja 6 kohdasta tulee vastaavasti artiklan 5, 6 ja 7 kohta.
3) Muutetaan liite II seuraavasti:
a) korvataan A luku seuraavasti.
"A. PERUSTÄRKKELYKSET(1) (4)
TAULUKON PAIKKA
"
b) Korvataan alaviite 1 seuraavasti.
"Osoitettua kerrointa sovelletaan tärkkelykseen, jonka kuiva-ainepitoisuus on vähintään 87 prosenttia maissi-, riisi-, vehnä-, ohra- ja kauratärkkelyksen osalta, ja perunatärkkelyksen osalta vähintään 80 prosenttia.
Jos perustärkkelyksen kuiva-ainepitoisuus on pienempi kuin annettu pitoisuus, maksettava tuotantotuki tarkistetaan jäljempänä esitetyn kaavan mukaista laskutoimitusta käyttäen:
1 maissi-, riisi-, vehnä-, ohra- ja kauratärkkelys:
NUM tosiasiallinen kuiva-aineprosentti/
DEN 87
× tuotantotuki
2 perunatärkkelys:
NUM tosiasiallinen kuiva-aineprosentti/
DEN 87
× tuotantotuki
Tärkkelyksen kuiva-ainepitoisuus määritetään komission asetuksen (ETY) N:o 1908/84 liitteessä määrätyllä menetelmällä. Kun tuotantotuki maksetaan CN-koodiin 1108 kuuluvalle tärkkelykselle, tärkkelyksen puhtausasteen kuiva-aineessa on oltava vähintään 97 prosenttia.
Määritettäessä tärkkelyksen puhtausastetta on käytettävä tämän asetuksen liitteessä II kuvattua menetelmää."
2 artikla
Tämä asetus tulee voimaan Norjan, Itävallan, Suomen ja Ruotsin liittymissopimuksen voimaantulopäivänä edellyttäen, että se tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1994.

Labels: 18
17
6